ศุลกากรจ่อขยับเพิ่มมูลค่าสินค้านำติดตัวเข้าประเทศไม่ต้องเสียภาษีเกิน1หมื่นบาท
นักช็อปเฮ!ศุลกากรจ่อขยับเพิ่มมูลค่าสินค้านำติดตัวเข้าประเทศไม่ต้องเสียภาษีมากกว่า 1 หมื่นบาท
24 เม.ย. 2558

นักช็อปเฮ!ศุลกากรจ่อขยับเพิ่มมูลค่าสินค้านำติดตัวเข้าประเทศไม่ต้องเสียภาษีมากกว่า 1 หมื่นบาท
นายสมชัย สัจจพงษ์ อธิบดีกรมศุลกากร เปิดเผยว่า ศุลกากรอยู่ระหว่างพิจารณาแก้ไขระเบียบกรมศุลกากรเพื่อกำหนดมูลค่าสินค้านำติดตัวผู้โดยสารที่นำเข้ามาในประเทศโดยไม่ต้องเสียอากร จากปัจจุบันกำหนดไว้ที่ไม่เกิน 1 หมื่นบาท ซึ่งปัจจุบันมีมูลค่าที่น้อยไปและใช้มาเป็นเวลานานแล้ว
สำหรับการการปรับเพิ่ม อยู่ระหว่างการศึกษามูลค่าที่เหมาะ จากการศึกษาต่างประเทศในประเทศสิงคโปร์กำหนดไว้ไม่เกิน 1.5 หมื่นบาท มีหลายประเทศกำหนดไม่เกิน 2 หมื่นบาท โดยกำหนดมูลค่าต้องดูเรื่องภาวะเศรษฐกิจ ค่าครองชีพ ค่าเงินบาท นำมาพิจารณาเพื่อให้ได้มูลค่าที่เหมาะสมด้วย
ก่อนหน้านี้กรมศุลกากรได้เพิ่มมูลค่าสินค้าที่ส่งทางไปรษณีย์จากไม่เกิน 1,000 บาท เป็น 1,500บาท ไม่ต้องเสียอากรนำเข้า อำนวยความสะดวกในการส่งสิ่งของทางพัสดุข้ามประเทศมากขึ้น
นอกจากนี้กรมศุลกากรจะทำการรับชำระอากรปากระหว่าง หรือ สินค้าที่นำผ่านแดนโดยไม่มีขนและต้องชำระภาษีไม่เกิน 1 แสนบาท ให้สามารถจ่ายด้วยบัตรเดบิตและเครดิต จากเดิมที่กำหนดให้ชำระเป็นเงินสดหรือเช็คเท่านั้น ซึ่งเรื่องนี้ได้หารือกับทางกรมบัญชีกลางแล้ว หากได้รับอนุญาตก็จะเริ่มใช้ที่ด่านสนามบินสุวรรณภูมิก่อนเป็นอันดับแรก ก่อนที่จะขยายไปด่านอื่นๆ ต่อไป